|  |  |
| --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  [psp@vojvodina.gov.rs](mailto:psp@vojvodina.gov.rs)  Број: 001471762 2025 09419 001 001 000 001 06 008  Дана: 25.03.2025. године |

На основу чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/2024), у вези са Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2025. годинии и и тачке II подтачка 3.3. („Службени лист АПВ“, број 57/2024) и члана 17. Правилникa о спровођења конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 8/2023, 56/2023 и 17/2024), покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**КОНКУРС**

**ЗА ДОДЕЛУ СРЕДСТАВА ЗА ФИНАНСИРАЊЕ ИНТЕНЗИВИРАЊА КОРИШЋЕЊА ПОЉОПРИВРЕДНОГ ЗЕМЉИШТА КОЈИМ РАСПОЛАЖУ ПОЉОПРИВРЕДНЕ СТРУЧНЕ СЛУЖБЕ , ПОЉОПРИВРЕДНЕ СТРУЧНЕ И САВЕТОДАВНЕ СЛУЖБЕ И ИРИ ТАМИШ ‒ ПУТЕМ НАБАВКЕ ОПРЕМЕ**

1. **ЦИЉ И ПРЕДМЕТ КОНКУРСА**

Циљ овог конкурса јесте стварање услова за квалитетнију биљну производњу на огледним парцелама пољопривредног земљишта које користе пољопривредне стручне службе, пољопривредне стручне и саветодавне службе и Истраживачко развојни иститут Тамиш Панчево (у даљем тексту: правна лица са подручја АПВ, која учествују у обављању саветодавних послова).

Коришћењем савремене опреме у пољопривредној производњи, код извођења огледа стварају се услови за бољe искоришћење примењених импута и остварење бољих резултата у пољопривредној производњи. На тај начин лица, која учествују у обављању саветодавних послова са подручја АП Војводине преносе пољопривредним произвођачима своја искустава, а презентовањем оставрених резултата истраживања добијених из реализованих огледа пружају могућност пољопривредницима да искористе резултате истраживања и унапреде сопствену пољоприувредну производњу.

Предмет конкурса јесте додела бесповратних средстава за финансирање набавке опреме ради интензивирања коришћења пољопривредног земљишта.

1. **ВИСИНА И НАМЕНА СРЕДСТАВА**

За реализацију Конкурса за доделу средстава за финансирање интензивирања коришћења пољопривредног земљишта које користе и располажу правна лица са подручја АПВ, која учествују у обављању саветодавних послова ‒ путем набавке опреме износи **20.000.000,00** динара.

Бесповратна средства за подршку инвестиција по конкурсу утврђују се у износу до 100% укупно прихватљивих трошкова.

Приликом обрачуна, узима се вредност прихватљивих трошкова инвестиције **са порезoм на додату вредност (ПДВ).**

Подносилац пријаве може поднети само једну пријаву по конкурсу.

**Бесповратна средства која се додељују по овом конкурсу могу бити намењена за набавку:**

**Опреме и механизације (возила) за побољшање и очување плодности пољопривредног земљишта:**

* Теренско возило за узорковање земљишта за анализе на садржај хранљивих материја у циљу очувања плодности земљишта и смањења загађења животне средине***.***

Бесповратна средства која се додељују из Програма не могу се користити за:

* трошкове увоза, царине, шпедиције
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;

1. **КОРИСНИЦИ**

Право на подстицаје остварују правна лица са подручја АП Војводине, која учествују у обављању саветодавних послова, а којима је оснивач влада Републике Србије .

1. **УСЛОВИ ЗА УЧЕШЋЕ НА КОНКУРСУ**

Услови за учешће на Конкурсу су:

1. подносилац пријаве мора имати седиште на територији јединице локалне самоуправе у АП Војводини, с тим што и место реализације инвестиције мора бити на територији јединице локалне самоуправе у АП Војводини;
2. подносилац пријаве мора бити уписан у Регистар пољопривредних газдинстава и да се налази у активном статусу;
3. подносилац пријаве мора измирити доспеле обавезе по уговорима о закупу пољопривредног земљишта у државној својини, закључно са 31.12.2024. године, уколико је корисник истог;
4. подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка правним лицима и регистрованим пољопривредним газдинствима;
5. подносилац пријаве не сме имати неиспуњених уговорних обавеза према Секретаријату, као ни према Министарству пољопривреде, шумарства и водопривреде, на основу раније потписаних уговора,
6. **ВРЕМЕНСКИ ОКВИР**

**Конкурс је отворен до 11.04.2025. године.**

1. **ПОТРЕБНА ДОКУМЕНТАЦИЈА**

**Потребна документација:**

1. читко попуњен образац пријаве, са обавезним потписом и печатом подносиоца;
2. фотокопија личне карте или очитана чипована лична карта овлашћеног лица;
3. извод из Агенције за привредне регистре, са пореским идентификационим бројем;
4. оригинал извод из регистра пољопривредних газдинстава, који издаје Управа за аграрна плаћања (прва страна извода РПГ-а са основним подацима, друга страна извода c подацима о површинама и производњи и трећа страна с подацима о животињама, не старији од 30 дана);
5. спецификација опреме која треба да садржи основне карактеристике опреме, врсту, количину и процењену вредност на основу информативних понуда прикупљених од потенцијалних понуђача (уз спецификацију достављају се и наведене информативне понуде);
6. доказ о измиреним доспелим обавезама за закуп пољопривредног земљишта у државној својини (уговор, потврда надлежног органа, или фотокопија уговора са Министарством пољопривреде, шумарства и водопривреде и доказ o извршеном плаћању);
7. изјава подносиоца пријаве да по неком другом основу не користи бесповратна подстицајна средства за исту намену;
8. изјава о томе да нема неизмирених обавеза према Секретаријату за пољопривреду, водопривреду и шумарство као и према Министарству пољопривреде, шумарства и водопривреде на основу раније потписаних уговора.
9. индикатор подрачуна из евиденције Корисника јавних средстава , код управе за трезор за намену за коју се пријављујете ( са бројем рачуна).

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања предрачуна.

Комисија задржава право да поред наведених затражи и друга документа.

Поступак доношења одлуке је у складу с Правилником.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује Покрајински секретаријат за пољопривреду, водопривреду и шумарство и Правилником о додели средстава за финансирање интензивирања коришћења пољопривредног земљишта за правна лица са подручја АП Војводине, која учествују у обављању саветодавних послова ‒ путем набавке специјализоване опреме.

1. **ИСПЛАТА БЕСПОВРАТНИХ СРЕДСТАВА**
2. Корисник средстава дужан је да примењује одредбе Закона о јавним набавкама („Службени гласник РС”, бр. 91/2019 и 92/2023).
3. Рок за покретање поступка јавних набавки не може бити дужи од 15 дана од дана потписивања уговора о додели средстава.
4. Бесповратна средства исплаћују се у року који не може бити дужи од 10 дана од дана потписивања уговора о додели средстава.
5. Корисник средстава обавезује се да на крају инвестиције достави фотокопију документације из спроведен јавне набавке (одлуку о спровођењу поступка јавне набавке са подацима о саставу комисије, јавни позив о покретању поступка јавне набавке, одлуку о избору најповољније понуде након спроведеног поступка јавне набавке, као и уговор након спроведеног поступка јавне набавке), наративни и финансијски извештај о наменском утрошку средстава, који треба да садржи: оверену фотокопију рачуна са спецификацијом опреме, потврду банке о извршеном плаћању, отпремницу и фотокопију гарантног листа.

Покрајински секретаријат задржава право да од подносиоца захтева затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника средстава не сме бити у блокади.

Бесповратна средства ће се исплаћивати у складу с приливом средстава у буџет АП Војводине.

1. **НАЧИН ДОСТАВЉАЊА ПРИЈАВА**

Пријаве с потребном документацијом доставити

* путем поште на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, с назнакoм **„КОНКУРС ЗА ДОДЕЛУ СРЕДСТАВА ЗА ФИНАНСИРАЊЕ ИНТЕНЗИВИРАЊА КОРИШЋЕЊА ПОЉОПРИВРЕДНОГ ЗЕМЉИШТА КОЈИМ РАСПОЛАЖУ ПОЉОПРИВРЕДНЕ СТРУЧНЕ СЛУЖБЕ , ПОЉОПРИВРЕДНЕ СТРУЧНЕ И САВЕТОДАВНЕ СЛУЖБЕ И ИРИ ТАМИШ ‒ ПУТЕМ НАБАВКЕ ОПРЕМЕ”**,
* лично у Писарници покрајинских органа управе, у згради Покрајинске владе, сваког радног дана од 9 до 14 часова,
* електронским путем – путем Е-Писарнице покрајинских органа управе

1. **КОНТАКТ**

Додатне информације и термин за консултације могу се добити путем електронске поште: psp@vojvodina.gov.rs или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, и Упуство о начину подношења електронске пријаве и електронском општењу између органа, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**